**Тестілеуге дейін және одан кейін консультация беру**

АИТВ-ға дене қарсылығына тестілеу, өзінің денсаулығы мазалайтын не жұқтырып алу мүмкін, кез келген адамға қолжетімді болуға тиіс. Тестілеуден, венериялық ауруы бар не есірткі препаратын көктамырға енгізіп тұтынатын, сондай-ақ жыныстық қатынас жасау серіктестігі бар адамдар, тәуекелдігіне ұшыраймыз деп санаса өтуге тиіс. Ерікті тестілеу анонимді және құпиялы болып табылады. Дене қарсылығының болуына тестілеуден өту, оған дейінгі және одан кейінгі консультация алу арқылы ғана өткізілуге тиіс. Бұл – пациенттің ақпараттық келісімін, тестілеу мен оның маңызы туралы құпиялы және айқын ақпаратқа кепілдік береді.

**Тестіге дейін консультация беру,** тестілеудің маңызы мен ықтимал зардаптарын түсіндіру мақсатына ие. Осы талқылаудың нәтижесі, адамның тестілеуден өту не одан бас тарту туралы саналы түрде қабылдаған шешімі болмақ. Адамға тестіге дейін консультация беру кезінде, АИТВ/ЖИТС туралы қажетті нақты ақпарат беріледі; тестілеу рәсімдері туралы айтылады; ол адаммен тестінің оң, жалған-оң, теріс нәтижелерінің шамалары талқыланады. Тестіге дейінгі тиімді консультация беру, адамға, оның АИТВ/ЖИТС –ке қатысты дербес өзінің тәуекелдігін бағалауға; тестілеу нәтижесінің шамаларын ұғынуға, адамның АИТВ/ЖИТС мәселелері бойынша хабардарлығын арттыруға және оның бойында қауіпсіз мінез-құлық туралы түсінікті қалыптастыруға мүмкіндік бермек.

**Тестіден кейінгі консультация беру,** АИТВ-ға дене қарсылығына тексерудің кез келген нәтижесі кезінде өткізілуге тиіс. Тестіден кейінгі консультация беру – бұл АИТВ-ға тестінің нәтижесін талқылау және қажетті ақпарат беру және АИТВ жұқтырғанды қолдау мақсатымен, пациент пен консультация берушінің (көмек беруші адам) арасындағы үнқатысу.

Тестіден кейінгі консультация берудің мазмұны, тестінің нәтижесіне байланысты болады, ал ол теріс, белгісіз не оң болуы мүмкін. Әрине, нәтиже **теріс** болғандығы туралы хабар, бойы жеңілдеу сезімін туғызады, алайда тестілеу «терезе кезеңі» себебінен пәлендей сенімді болмауы мүмкін. Пациентпен «терезенің» ықтимал кезеңін талқылау және оған үш айдан кейін екінші қайтара тексерілуді ұсынуы қажет. Егер ықтимал жұқтыру кезінен бастап кем дегенде алты ай өтсе, теріс тесті неғұрлым сенімдірек болмақ.

Егер оның оң екендігі, теріс екендігі анықталмаса, тестінің нәтижесі **белгісіз** деп есептеледі. Осы кезеңге байланысты, сенімсіздік сезімі үлкен де елеулі психологиялық қиындықтарға әкелуі мүмкін, сондықтан да консультация беру, пациентке күрделі жағдайдан шығуына көмек көрсетуге жұмылдырылған.

Тестілеудің **оң** нәтижесі кезінде, тестіден кейінгі консультация беру, әдетте, дағдарысты консультация беру болып табылады.

Адамға оның бойында АИТВ-ға дене қарсылығының болуы туралы хабарлау, тыныс –тіршілігінің қызметіне төнген қауіп ретінде қабылданады. Адам әдетте (статистика бойынша АИТВ жұқтырғандардың ең көп саны 20 жастан 45 жас аралығындағы адамдардың үлесіне тиеді), өзінің дүниеден өтетіні жайлы ойламайды, және оны өмірде болмай қалмайтындығы ретінде қабылдамайды, және өлетіні жайлы ой-пікірмен келіскісі келмейді. Қазіргі кезде адам көңіл-күйнің дағдарысты ахуалында тұр: ол күшті қауіп төнгенін сезінеді, болып жатқандарға таңданады әрі ойда жоқта тап болуда, абыржулы, кейде өзін-өзі бақылауды жоғалтады, көңіл - күй ауаны қозғалтпайды, себебі туындаған жағдайдан жол таба алмайды. Бойында ем қонбайтын аурудың болуына байланысты, шешімін таппайтын жиі-жиі жанжалдар шығады, себебі оның сауығып кетуі мүмкін болмайды. АИТВ жұқтырғанның көпшілігіне, туыстарының қолдау көмегі қажет. Осы көмектің барынша тиімді болуы үшін, пациенттің жақындарымен және туыстарымен консультациялық қызмет жүргізу керек. АИТВ жұқтырғанның өміріне, жақындарына жұқтырудың ықтимал қауіпіне байланысты жақындарының, сондай-ақ отбасындағы басқа да мүшелерінің үрейленуі мен дүрлігуін басу үшін, АИТВ инфекциясы туралы шынайы ақпарат беру маңызды.

Мұнайлы аудандық емхана базасында АИТВ/ЖИТС бойынша анонимдік тестілеу мен психоәлеуметтік кеңес беру кабинетінің эпидемиолог – дәрігері Г.Аманжолова.